Προσαρμοστικότητα και παραγωγικότητα της ελαιοκράμβης στις εδαφοκλιματικές συνθήκες της Κεντρικής Μακεδονίας:
Creators: name: Γάκη, Βασιλική Δημητρίου
Publisher: name: Aristotle University of Thessaloniki
Year: 2010
Subjects: Ελαιοκράμβη
Δυναμικό απόδοσης
Απόδοση συγκομιδής
Oil-seed rape (Brassica napus L.)
Potential yield
Harvesting yield

description: Προκειμένου να μελετηθεί η προσαρμοστικότητα και παραγωγικότητα της ελαιοκράμβης στις εδαφοκλιματικές συνθήκες της Κεντρικής Μακεδονίας, μελετήθηκαν δοκιμαστικοί αγροί ελαιοκράμβης στην ευρύτερη περιοχή του Νομού Κιλκίς και του Νομού Θεσσαλονίκης τα καλλιεργητικά έτη 2007 και 2008. Τα χαρακτηριστικά που μελετήθηκαν ήταν το ύψος φυτών, ο αριθμός γόνιμων κεράτων/m2, ο αριθμός σπόρων/m2, το βάρος 1000 σπόρων και το δυναμικό απόδοσης (ανά m2 και ανά στρέμμα). Προέκυψαν θετικά αποτελέσματα όσον αφορά το δυναμικό απόδοσης και την απόδοση συγκομιδής. Το 2007, το δυναμικό απόδοσης κυμάνθηκε από 114 kg/στρέμμα έως 625 kg/στρέμμα ενώ η απόδοση συγκομιδής κυμάνθηκε από 60 kg/στρέμμα έως 250 kg/στρέμμα. Αντίστοιχα το 2008, το δυναμικό της απόδοσης κυμάνθηκε από 52,5 kg/στρέμμα έως 525 kg/στρέμμα ενώ η απόδοση συγκομιδής κυμάνθηκε από 50 kg/στρέμμα μέχρι 325 kg/στρέμμα. Και τις δύο χρονιές βρέθηκε μεγάλη απόκλιση μεταξύ του δυναμικού απόδοσης και της απόδοσης συγκομιδής. Το 2007, η απόκλιση ήταν της τάξης του 56%, ενώ το 2008 ήταν της τάξης του 35%. Το δυναμικό απόδοσης καθορίστηκε από τον αριθμό των κεράτων ανά μονάδα επιφανείας (m2) κυρίως των πλαγίων ταξιανθιών καθώς και από τον αριθμό των σπόρων ανά μονάδα επιφανείας (m2) επίσης κυρίως των πλαγίων ταξιανθιών, συστατικά τα οποία εξαρτώνται από τις εδαφοκλιματικές συνθήκες που επικρατούν κατά τη διάρκεια κριτικών σταδίων ανάπτυξης της καλλιέργειας και όχι από το βάρος 1000 σπόρων που εξαρτάται κυρίως από το γενότυπο. Το δυναμικό απόδοσης επηρεάστηκε από την επιλογή του υβριδίου και την κάλυψη των αναγκών της καλλιέργειας με θρεπτικά και νερό ενώ η απόδοση συγκομιδής από την κατεργασία της σποροκλίνης, τη συγκομιδή στο σωστό στάδιο ανάπτυξης των φυτών και από τη χρήση κατάλληλου εξοπλισμού σποράς και συγκομιδής.
description: In order to examine the adaption and productivity of winter oil-seed rape (Brassica napus L.) in the land and climate conditions of the Central Macedonia, some partial winter oil-seed rape agricultures were examined in the areas of Kilkis and Thessaloniki during the years 2007 and 2008. The characteristics that were examined were the plants’ height, the number of fertile ponds/m2, the number of seeds/m2, the weight of 1000 seeds and potential yield (per m2 and per ha). The experiment results were positive for the potential yield and the harvesting yield. In the year 2007, the potential yield ranged from 1140 kg/ha to 6250 kg/ha and the harvesting yield ranged from 600 kg/ha to 2500 kg/ha. In the year 2008, the potential yield ranged from 525 kg/ha to 5250 kg/ha and the harvesting yield ranged from 500 kg/ha to 3250 kg/ha. Both years, great deviation was found between the potential yield and the harvesting yield. In 2007, the deviation was approximately 56% while in 2008, it was 35%. The potential yield was defined by the numbers of ponds per (m2), mainly the primary racemes, as well as from the number of seeds per (m2), mainly the primary racemes too, ingredients that depend on the land and climate conditions during critical stages of crop growth and not by the weight of 1000 seeds that depend on the genotype. The potential yield was affected by the selection of hybrid and by the provisioning of the crop with water and nutrient while the harvesting yield by the land processing, the harvesting at the right stage of the plant’s growth and the use of suitable sowing and harvesting equipment.